laion/Wikipedia-Exotic huggingface dataset:
იაპონიის წარმომადგენელთა პალატა

წარმომადგენელთა პალატა (衆議院 Shūgiin?), იაპონიის დიეტის ქვემო პალატა; შედგება 480 წევრისგან, რომლებიც ოთხწლიანი ვადით ირჩევიან. მათგან 180 არჩეულია 11 მრავალწევრიანი წარმომადგენლობებისგან პარტიული სიებით პროპორციული წარმომადგენლობის სისტემით, ხოლო 300 ირჩევა ერთწევრიანი წარმომადგენლობებისგან. წარმომადგენელთა პალატას უფრო მეტი ძალაუფლება აქვს, ვიდრე ზედა პალატას და მას შეუძლია ზედა პალატის მიერ კანონპროექტებზე დადებული ვეტოს მოხსნა საერთო ხმათა ორი-მესამედით. პალატის დაშლა შეუძლია პრემიერ-მინისტრს, როგორც ეს ტარო ასომ გააკეთა 2009 წლის 21 ივლისს.
უელვა

ტოპონიმი უელვა შეიძლება აღნიშნავდეს: უელვა — ქალაქი ესპანეთში; უელვა — მდინარე ესპანეთში.
პამპლონა

პამპლონა (ესპ. Pamplona, ბასკ. Iruñea, ლათ. Pompaelo, Pompelon, Pompeiopolis, Pampilona) — ქალაქი ჩრდილოეთ ესპანეთში. ნავარის ავტონომიური რეგიონის ადმინისტრაციული ცენტრი. ქვეყნის ერთ-ერთი ძველი ქალაქი. მდებარეობს დასავლეთი პირენეის მთისწინეთზე, მდინარე არგოს (არაგონის შენაკადი) ნაპირზე. ქალაქი დაარსდა I საუკუნის 70-იან წლებში. საუკუნეების მანძილზე ქალაქი ხელიდან ხელში გადადიოდა. 446 წ. ქალაქი დაიკავეს ვესტგუთებმა, VI საუკუნის შუა წლებში ფრანკებმა, 738 წლიდან მავრების სახელმწიფოს შემადგენლობაშია, 1512 წლიდან კი ესპანეთის სამეფოს შემადგენლობაშია. ქალაქის ოფიციალური საიტი დაარქივებული 2007-01-23 საიტზე Wayback Machine.
ესპანეთის სახალხო პარტია

ესპანეთის სახალხო პარტია (ესპ. Partido Popular; PP) - მემარჯვენე-ცენტრისტული ორიენტაციის პოლიტიკური პარტია ესპანეთში, დაარსდა 1976 წლის 9 ოქტომბერს და ეწოდა სახალხო ალიანსი (ესპ. Alianza Popular; AP). მისი პირველი ლიდერი იყო მანუელ ფრაგა. დღევანდელ სახელწოდებას ატარებს 1989 წლის 20 იანვრიდან. მმართველი პარტია იყო 1996-2004 წწ. 1990-2004 წწ პარტიის ხელმძღვანელის და 1996-2004 წწ. პრემიერ-მინისტრის თანამდებობა ეკავა ხოსე მარია ასნარს. 2004 წელს საპარლამენტო არჩევნებში დამარცხება განაპირობა არჩევნებამდე 3 დღით ადრე მადრიდის ქუჩებში მომხდარმა ტერაქტმა. პარტიის ახალ ხელმძღვანელად 2004 წელს აირჩიეს მისი დღევანდელი ლიდერი მარიანო რახოი. პარტია ოპოზიციაში იყო 2004-2011 წლებში. 2008 წლის არჩევნების შედეგად 154 დეპუტატი ჰყავს კორტესში და 24 დეპუტატი ევროპარლამენტში. 2011 წლის არჩევნებში პარტიამ 44.62% ხმით დაიკავა პირველი ადგილი და დეპუტატთა კონგრესში დაიკავა 186 ადგილი. Partido Popular official site Official page of People's Party of Spain on the European People's Party website დაარქივებული 2011-07-20 საიტზე Wayback Machine. People's Party of Spain in Belgium official site დაარქივებული 2008-06-12 საიტზე Wayback Machine. People's Party of Spain in Luxembourg official site დაარქივებული 2008-12-01 საიტზე Wayback Machine. People's Party of Spain in the United States official site ↑ Ministerio del Interior - Elecciones Generales 2011. დაარქივებულია ორიგინალიდან — 2011-11-24. ციტირების თარიღი: 2011-11-21.
ესპანეთის დროშა

ესპანეთის სახელმწიფო დროშა (ესპ. Bandera de España) - ესპანეთის სამეფოს ოფიციალური კონსტიტუციური სიმბოლო. შედგება სამი ჰორიზონტალური ხაზისგან. ქვემო და ზემო ხაზები წითელი ფერისაა, ხოლო ცენტრალური ხაზი ყვითლისაა. დროშის მარცხენა ნაწილში განლაგებულია ესპანეთის სახელმწიფო გერბი. ესპანეთის თანამედროვე დროშა არსებობს 1785 წლიდან, როდესაც კარლოს III-ე ბურბონმა უბრძანა ესპანეთის სამხედრო ხომალდებს გამოეყენებინათ ნიშნები, რომელთა მეშვეობით მოხდებოდა მათი განსხვავება სხვა ქვეყნების ხომალდებისგან. სწორედ ამდროიდან წითელი და ყვითელი ითვლება ესპანეთის ეროვნულ ფრად, მიუხედავად იმისა, რომ ოფიციალურად მიღებულნი იქნენ მხოლოდ 1927 წელს. 1931 წელს ესპანეთის ტერიტორიაზე რესპუბლიკა გამოცხადდა, რომელმაც დროშა შეცვალა (იხ. ქვემოთ 1931 — 1938 წლების დროშა). 1936 წელს, გენერალ ფრანკოს სამხედრო გადატრიალების შედეგად ესპანეთში აღდგა წითელ-ყვითელი დროშა. დროშა გერბის თანამედროვე ვარიანტით ოფიციალურად გახდა ესპანეთის სიმბოლო 1981 წლის 19 დეკემბერს. 1701 — 1748 1748 — 1785 1785 — 1873 1874 — 1931 1873 — 1874 1931 — 1938 1938 — 1945 1945 — 1977 1977 — 1981
ტერასა

ტერასა (კატ. Terrassa) — ქალაქი ჩრდილო-აღმოსავლეთ ესპანეთში, კატალონიის ავტონომიურ რეგიონში. მოსახლეობა - 202,136 ათ. კაცი. მდებარეობს ბარსელონიდან 30 კმ-ის დაშორებით. ვიკისაწყობში არის გვერდი თემაზე: Terrassa Terrassa City Council დაარქივებული 2011-03-09 საიტზე Wayback Machine. Chamber of commerce University დაარქივებული 2010-05-23 საიტზე Wayback Machine. Tourism დაარქივებული 2013-05-25 საიტზე Wayback Machine. MNACTEC ↑ http://www.terrassa.cat/alcalde ↑ art.6 // (unspecified title) ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ნაროს კოსმოსური ცენტრი

ნაროს კოსმოსური ცენტრი — სამხრეთ კორეის კოსმოდრომი. ცენტრი მდებარეობს კუნძულ ვენაროდოზე (კორ. 외나로도), კორეის ნახევარკუნძულის სამხრეთის კონცხთან სიახლოვეს, პროვინცია ჩოლა-ნამდოში. მისი მშენებლობა დაიწყო 2003 წელს და დასრულდა 2009 წელს. მრავალჯერადი გადატანის შემდეგ 2009 წლის 25 აგვისტოს 17:00 საათზე ადგილობრივი დროით კოსმოდრომიდან კორეული რაკეტამატარებლის პირველი გაშვება განხორციელდა. რაკეტამატარებემლმა ნარო-1 ორბიტაზე მცირე სატელეკომუნიკაციო თანამგზავრი გაიყვანა. კორეის კოსმოსური პორგრამის მომზადებაში მნიშვნელოვანი წვლილი აქვთ შეტანილი რუსეთის სპეციალისტებსაც.
ესპანეთის გერბი

ესპანეთის გერბი - ესპანეთის სამეფოს ოფიციალური სიმბოლო. ესპანეთის თანამედროვე გერბი დამტკიცებულია კანონით 1981 წელს, როდესაც თანამედროვე გერბმა შეცვალა ფრანკოსებრი. ესპანეთის გერბი ასევე გამოიყენება ესპანეთის დროშაზეც. ესპანეთის გერბი სამ ალეგორიულ სიმბოლოს შეიცავს - ფარი, ესპანეთის უძველეს სამეფოს ასახიერებს; გვირგვინი მეფის მმართველობას; ხოლო კოლონები - ჰერკულესის ბოძებს, მსოფლიოს დასასრულს, თუმცა გარდა ძირითადი ალეგორიებისა ესპანეთის გები შეიცავს დამატებით სიმბოლოებსაც, რომლებიც ესპანეთის შემადგენელი მხარეების გერბებია. 1870 - 1873 1870 - 1873 1870 - 1873 1870 - 1873 1874 - 1931 1874 - 1931 1874 - 1931 1874 - 1931 1938-1945 1938 1945-1977 1977-1981 ↑ Ley 33/1981, de 5 de octubre (BOE nº 250, de 19 de octubre de 1981). Escudo de España
მადრიდის ტერაქტი (2004)

მადრიდის ტერაქტი — ესპანეთის საპარლამენტო არჩევნებამდე სამი დღით ადრე, 2004 წლის 11 მარტს (3/11) განხორციელებული ტერორისტული აქტი. ქალაქის საგარეუბნო მატარებლებში სადგურებზე ატოჩა, ელ-პოსო და სანტა-ეუხენია, 5 წუთის ინტერვალში აფეთქდა 13 ბომბი. დაიღუპა 191 ადამიანი, 1247-მა მიიღო სხეულის დაზიანება. თავდაპირველად აღნიშნულ ტერაქტზე პასუხისმგებლობას აკისრებდნენ ბასკურ ტერორისტულ ორგანიზაციას ეტა-ს, მაგრამ როგორც შემდეგ გაირკვა ტერაქტი მოწყობილი იყო ისლამური ორგანიზაციის ალ-ყაიდას მიერ. ტერორისტული აქტის დრო შეირჩა სიმბოლური მნიშვნელობის მიხედვით: აფეთქება მოხდა ნიუ-იორკის 11 სექტემბრის ტერაქტიდან 911 დღის შემდეგ (9/11) . ↑ Un factor «cabalístico» en la elección de la fecha de la matanza en los trenes CNN-ის რეპორტაჟი დაარქივებული 2005-04-20 საიტზე Wayback Machine. BBC-ის რეპორტაჟი
ლუი X

ლუი X (ფრანგ.: Louis X le Hutin) (დ. 4 ოქტომბერი, 1289, პარიზში — გ. 5 ივნისი, 1316, ვენსენი) — ნავარის მეფე 1305-დან, საფრანგეთის მეფე 1314-დან. კაპეტინგების დინასტიის წარმომადგენელი. ფილიპ IV-ს და ჟანა ნავარელის შვილი.
ფილიპ V (საფრანგეთი)

ფილიპ V (ფრანგ. Philippe V le Long; დ. 1293, ლიონი — გ. 1 თებერვალი, 1322) — საფრანგეთის მეფე 1316–1322 წლებში. კაპეტინგების დინასტიის წარმომადგენელი. ფილიპ IV ლამაზისა და ჟანა ნავარელის შვილი. შეწყვიტა ომი ფლანდრიასთან. ცდილობდა საშინაო საქმეების მოწესრიგებას. ქართული საბჭოთა ენციკლოპედია, ტ. 10, თბ., 1986. — გვ. 303.
ლას-პალმასი

ლას-პალმასი (ესპ. Las Palmas de Gran Canaria ან Las Palmas) — ქალაქი ესპანეთში, კუნძულ გრან-კანარიაზე. ესპანეთის სიდიდით მეცხრე ქალაქია. მოსახლეობა 381,123 კაცი (2008 წ). კანარის კუნძულების ერთ-ერთი დედაქალაქი სანტა-კრუს-დე-ტენერიფესთან ერთად. ლას-პალმასი დამეგობრებულია შემდეგ ქალაქებთან: გარაჩიკო, ესპანეთი. სან-ანტონიო, აშშ. კარაკასი, ვენესუელა. ალტაგრასია–დე–ორიტუცო, ვენესუელა. ნუადიბუ, მავრიტანია. რაბატი, მაროკო. პრაია, კაბო-ვერდე ანტონია სან ხუანი – მსახიობი, რეჟისორი და სცენარისტი. ბენიტო პერეს გალდოსი – IXX საუკუნის მწერალი. ხავიერ ბარდემი – მსახიობი. ხესე როდრიგესი – ფეხბურთელი. City Council ↑ http://www.laspalmasgc.es/es/la-ciudad/historia/ ↑ Las Palmas Gran Canaria y Rabat, hermanadas para promover desarrollo social. Canariasahora.es (4 December 2008). დაარქივებულია ორიგინალიდან — 26 თებერვალი 2012. ციტირების თარიღი: 11 March 2011. ↑ El Ayuntamiento de Las Palmas de Gran Canaria se hermana con Praia. Canariasahora.es (18 December 2008). დაარქივებულია ორიგინალიდან — 26 თებერვალი 2012. ციტირების თარიღი: 11 March 2011.
მაიორკის მეფეთა სია

მაიორკის მეფეთა სია — შუა საუკუნეების ესპანური სახელმწიფოს მაიორკის მეფეთა სია. მაიორკის სამეფო (1231-1715 წწ.) დააარსა ხაიმე I არაგონელმა მაიორკის დაპყრობის შემდეგ. პედრო IV-მ მოახდინა ქვეყნის ანექსია 1344 წელს და შეუერთდა არაგონის სამეფოს თუცა გამოჩნდნენ პრეტენდენტები. ისაბელას შთამომავლებს ტახტზე პრეტენზია არ ქონიათ. Kings of Spain, 700– დაარქივებული 2007-11-28 საიტზე Wayback Machine.
მელაური

მელაური — სოფელი სამტრედიის მუნიციპალიტეტში, მდებარეობს იმერეთის დაბლობზე. თემის ცენტრი (სოფლები: მიწაბოგირა, ხიბლარი). ზღვის დონიდან 40 მეტრი, სამტრედიიდან 4 კილომეტრი. 2014 წლის აღწერის მონაცემებით სოფელში ცხოვრობს 217 ადამიანი. მელაურის საშუალო სკოლა დაახლოებით 130 წელს ითვლის. იგი თავდაპირველად დაწყებითი საფეხურის იყო, ხოლო 1985 წელს გადაკეთდა არასრულ საშუალოდ. 1991 წელს ძველი სკოლის ბაზაზე აშენდა ახალი, კეთილმოწყობილი შენობა, ხოლო კოლა გადაკეთდა საშუალოდ. სკოლას უჭირავს 16 524 მ² ფართობი, ჰყავს 32 თანამშრომელი. ამჟამად სკოლაში სწავლობს 189 მოსწავლე. სოფლის მოსახლეობა ასევე სარგებლობს დაბა კულაშის სკოლით. დვალაშვილი გ., გოგიშვილი მ., სამტრედიის მუნიციპალიტეტი, თბ., 2019, გვ., 73-75 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
მეორე ეწერბაში

მეორე ეწერბაში — ყოფილი სოფელი სამტრედიის მუნიციპალიტეტში (ბაშის თემი), მდებარეობს იმერეთის დაბლობზე, მდინარე რიონის მარჯვენა მხარეს. ზღვის დონიდან 60 მეტრი, სამტრედიიდან 22 კილომეტრი. ამჟამად შედის სოფელ ბაშის შემადგენლობაში. 2002 წლის აღწერის მონაცემებით სოფელში ცხოვრობდა 66 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 581. ↑ 1.0 1.1 1.2 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II ↑ დვალაშვილი გ., გოგიშვილი მ., სამტრედიის მუნიციპალიტეტი, თბ., 2019, გვ., 98
მთისძირი (სამტრედიის მუნიციპალიტეტი)

მთისძირი — სოფელი სამტრედიის მუნიციპალიტეტში (გომის თემი), მდებარეობს იმერეთის დაბლობზე, მდინარე რიონის მარცხენა მხარეს. ზღვის დონიდან 30 მეტრი, სამტრედიიდან 15 კილომეტრი. 2014 წლის აღწერის მონაცემებით სოფელში ცხოვრობს 829 ადამიანი. დვალაშვილი გ., გოგიშვილი მ., სამტრედიის მუნიციპალიტეტი, თბ., 2019, გვ., 137-140 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
კურსები

კურსები — სოფელი საქართველოში, ტყიბულის მუნიციპალიტეტში, თემის ცენტრი (სოფლები: გელათი, მოწამეთა). მდებარეობს იმერეთის ჩრდილოეთ მთისწინეთში, მდინარე წყალწითელის ნაპირებზე. ზღვის დონიდან 350 მეტრი, ტყიბულიდან 24 კმ-ით და სოფელი გელათიდან 5 კმ-ით არის დაცილებული. იგი სამკურნალო გოგირდის წყლითა და სამშენებლო ქვა-ტეშენით არის ცნობილი. სოფელში არის საჯარო სკოლა. სოფელში ადამიანის ცხოვრების კვალი ჩანს ანტიკური ხანიდან. წერილობით წყაროებში კურსები XV საუკუნიდან იხსენიება. კურსებიდან იყვნენ ცნობილი ქართველი მშენებელი ოსტატები ბერეკაშვილები, რომლებმაც XIX საუკუნის 60-იანი წლებიდან რამდენიმე ეკლესია ააშენეს დასავლეთ საქართველოში. რუსეთის იმპერიის დროს კურსების სასოფლო საზოგადოებაში შედიოდა სოფლები კურსები, გელათი, მოწამეთა, კოკა, ნაბოსლევი და ოხომირა. 2014 წლის აღწერის მონაცემებით სოფელში ცხოვრობს 1603 ადამიანი. სოფელში მოიპოვება ტეშენიტი და მუშაობს მოსაპირკეთებელი ფილების დამამზადებელი ქარხანა. ფუნქციონირებს საექიმო ამბულატორია. სოფელში გადის ქუთაისი-ტყიბულის შიდასახელმწიფოებრივი მნიშვნელობის გზა. კურსები ადგილობრივი მნიშვნელობის ბალნეოლოგიურ-კლიმატური კურორტია. ჰავა ზღვის ნოტიო სუბტროპიკულია. იცის თბილი ზამთარი (იანვრის საშუალო ტემპერატურა 3,5 °C) და ცხელი ზაფხული (ივლისის საშუალო ტემპერატურა 21,5 °C). ნალექები 1700 მმ წელიწადში. ძირითადი სამკურნალო ფაქტორია დაბალი მინერალიზაციის მინერალური წყალი, რომლის ძირითადი კომპონენტებია მცირე რაოდენობით გოგირდწყალბადი, ჰიდროკარბონატის, ნატრიუმის, კალციუმის და მაგნიუმის იონები. დებიტი 6 ათასი ლიტრი/დღე-ღამეში. ტემპერატურა 16 °C. იყენებენ აბაზანებისათვის. ჩვენება: სახსრების, პერიფერიული ნერვული სისტემისა და გინეკოლოგიური დაავადებანი. სეზონი ივნისიდან სექტემბრამდე. სოფელში სამი კოშკი და ხუთი ეკლესია შემორჩა, რომელთაგან ორი ნანგრევებად არის ქცეული. ყველაზე ძველი ზენობნის მაცხოვრის ამაღლების ეკლესიაა ამ ეკლესიიდან არის ამჟამად ქუთაისის ისტორიულ-ეთნოგრაფიულ მუზეუმში დაცული XVII საუკუნის საწინამძღვრო ჯვარი, რომლის წარწერაში „კურსების ქვეყანა“ იხსენიება. კურსების დედაღვთისას მონასტერი კურსების მთავარანგელოზთა ეკლესია კურსების პეტრე-პავლობის ეკლესია კურსების საკვირაო ეკლესია . კურსების ნაციხარი კურსების ბერეკაშვილების კოშკი კურსების დედაღვთისას ნაეკლესიარი ქართული საბჭოთა ენციკლოპედია, ტ. 6, თბ., 1983. — გვ. 84. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ ღლონტი თ., „ერობა საქართველოში“, ტფ.: „შრომა“, 1915. — გვ. 82. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლაფეთი

ლაფეთი — სოფელი საქართველოში, იმერეთის მხარის ტყიბულის მუნიციპალიტეტში (ორპირის თემი). მდებარეობს იმერეთის ჩრდილოეთ მთისწინეთში. ზღვის დონიდან 400 მეტრი, ტყიბულიდან 22 კილომეტრი. სოფელი წყაროებში პირველად მოხსენიებულია XVIII საუკუნეში. 2014 წლის აღწერის მონაცემებით სოფელში ცხოვრობს 35 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 143. ლაფეთის რუკა ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლეღვა (ტყიბულის მუნიციპალიტეტი)

ლეღვა — სოფელი საქართველოში, იმერეთის მხარის ტყიბულის მუნიციპალიტეტში (ხრესილის თემში), მდებარეობს იმერეთის ჩრდილოეთ მთისწინეთში. მდინარე წყალწითელის ნაპირებზე. ზღვის დონიდან 470 მეტრი, ტყიბულიდან 14 კილომეტრი. სოფელშია სამკურნალო გოგირდოვანი წყალი. წყაროებში პირველად მოხსენიებულია XVIII საუკუნეში. 2014 წლის აღწერის მონაცემებით სოფელში ცხოვრობს 118 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 207. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
მანდიკორი

მანდიკორი — სოფელი საქართველოში, იმერეთის მხარის ტყიბულის მუნიციპალიტეტში (ორპირის თემი). მდებარეობს იმერეთის ჩრდილოეთ მთისწინეთში. ზღვის დონიდან 420 მეტრი, ტყიბულიდან 26 კილომეტრი. სოფელი წყაროებში პირველად მოხსენიებულია XVII საუკუნეში. სოფელში გადის შიდასახელმწიფოებრივი მნიშვნელობის გზა ტყიბული-ქუთაისი. 2014 წლის აღწერის მონაცემებით სოფელში ცხოვრობს 119 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 406. მანდიკორის რუკა ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ლაშია

ლაშია — სოფელი საქართველოში, იმერეთის მხარის ტყიბულის მუნიციპალიტეტში (ჯვარისის თემი), მდებარეობს მდინარე რიონის მარცხენა მხარეს. სოფლის სტატუსი მიენიჭა 2001 წლის 27 სექტემბერს. 2014 წლის აღწერის მონაცემებით სოფელში ცხოვრობს 32 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს პრეზიდენტის ბრძანებულება №389 2001 წლის 27 სექტემბერი საქართველოს ადმინისტრაციულ მოწყობაში ცვლილებების შეტანის შესახებ. დაარქივებულია ორიგინალიდან — 2020-10-01. ციტირების თარიღი: 2015-02-06. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ფრანსისკო მარტინეს დე ლა როსა

ფრანსისკო მარტინეს დე ლა როსა (დ. 10 მარტი, 1787, გრანადა, ესპანეთი — გ. 7 თებერვალი, 1862, მადრიდი, ესპანეთი) — ესპანელი მწერალი, ისტორიკოსი, დიპლომატი და საზოგადო მოღვაწე. სხვადასხვა დროს იყო კორტესის თავმჯდომარე, მინისტრი, 1822 წლის 28 თებერვლიდან 5 აგვისტომდე და 1834 წლის 15 იანვრიდან 1835 წლის 7 ივნისამდე მთავრობის მეთაური. პოემა „სარაგოსა“ ლექსები: „ობოლი“ „მარტოობა“ ტრაგედიები: "პადილიას ქვრივი" (1814) "ოიდიპოსი" (1829) ისტორიული დრამები: "აბენ ომაია" (1830) "ვენეციის შეთქმულება" (1830) "დონია ისაბელ დე სოლისი" (1834) Martínez de la Rosa დაარქივებული 2007-03-12 საიტზე Wayback Machine. , biografía por Paul Bitternut Biografía de Francisco Martínez de la Rosa
შარლ IV (საფრანგეთი)

შარლ IV ლამაზი ( ფრანგ. Charles le Bel) (დ. 1294 — გ. 3 იანვარი, 1328, ვენსენი) — საფრანგეთის მეფე 1316-დან. კაპეტინგების დინასტიის წარმომადგენელი. ფილიპ IV-ს და ჟანა ნავარელის შვილი. Geanakoplos, Deno. (1975) Byzantium and the Crusades: 1261–1354. in Hazard (ed) 1975. Given-Wilson, Chris and Nigel Saul (eds). (2002) Fourteenth Century England, Volume 2. Woodridge: Boydell Press. Hassall, Arthur. (2009) France Mediaeval and Modern: a History. BiblioBazaar. Hazard, Harry H. (ed), (1975) A History of the Crusades: The Fourteenth and Fifteenth Centuries, Volume 3. Wisconsin: Wisconsin Press. Holmes, George. (2000) Europe, Hierarchy and Revolt, 1320–1450, 2nd edition. Oxford: Blackwell. Housley, Norman. (1986) The Avignon papacy and the Crusades, 1305–1378. Oxford: Clarendon Press. Kibler, William W. (1995) Medieval France: an Encyclopedia. London: Routledge. Kooper, Erik (ed). (2006) The Medieval Chronicle IV. Amsterdam: Rodopi.
რაფაელ გარსია ვალინო

რაფაელ გარსია ვალინო (ესპ. Rafael García Valiño, დ. 1898 – გ. 1975) იყო ესპანეთის არმიის ოფიცერი, ესპანეთის სამოქალაქო ომის მონაწილე. სამხედრო სასწავლებელში 15 წლის ასაკში შევიდა. 1916 წელს ის უკვე ლეიტენანტი იყო, ამ დროისთვის იგი აფრიკაში იბრძოდა, როგორც მოხალისე. მაროკოში იგი რამდენიმეჯერ დაიჭრა და მაიორის წოდებაც მიიღო. ესპანეთის სამოქალაქო ომის დაწყებისას, იგი საზაფხულო არდადეგებზე იმყოფებოდა ბასკეთის სანაპიროებზე. მან მტრის ხაზები გადაკვეთა, სპეციალურად იმისათვის, რომ პამპლონაში მისულიყო, რათა ნაციონალისტურ არმიებს შეერთებოდა, რომელსაც ემილიო მოლა ხელმძღვანელობდა. იგი სათავეში ჩაუდგა რამდენიმე კარლისტურ შენაერთს. სამოქალაქო ომის დასრულების შემდეგ, 1942 წელს იგი არმიის შტატების მეთაურად დაინიშნა. 1947 წელს ის გენერალი გახდა. 1951 წლიდან 1956-მდე იგი უმაღლესი რწმუნებული იყო მაროკოში. ესპანეთის სამოქალაქო ომი
სექტემბერი 2009

სექტემბერი 2009 წლის მეცხრე თვეა. დაიწო სამშაბათს და დამთავრდა 30 დღის შემდეგ ორხშაბათს.
ლუის კარერო ბლანკო

ლუის კარერო ბლანკო (ესპ. Luis Carrero Blanco; დ. 4 მარტი, 1904 — გ. 20 დეკემბერი, 1973) — ესპანეთის პრემიერ-მინისტრი, ადმირალი (1966), ნეოფრანკისტი. ესპანეთის მემარჯვენე და კონსერვატიული წრეები მას მიიჩნევდა როგორც ფრანკოს ავტორიტატული პოლიტიკის გამგრძელებელს. 1967 წლის ივლისიდან ვიცე-თავმჯდომარე, ხოლო 1973 წლის 8 ივნისიდან გარდაცვალებამდე, იმავე წლის 20 დეკემბრამდე იყო ესპანეთის მთავრობისა და „ნაციონალური მოძრაობის“ თავჯმდომარე. 1972 წლის კანონის თანახმად ფრანკოს სიკვდილის ან სხვა შემთხვევის შემთხვევაში მისი ფუნქციები სწორედ თავმჯდომარის — ლუის კარერო ბლანკოს ხელში გადადიოდა. მოკლულ იქნა ტერორისტული აქტის შედეგად, ჩადენილი ბასკ ტერორისტულ ორგანიზაცია ეტას მიერ. ესპანეთის სამოქალაქო ომი სტატია ლუის კარერო ბლანკოს მკვლელობის შესახებ ↑ ესპანეთი — დიდი საბჭოთა ენციკლოპედია
ანაჰაიმი

ანაჰაიმი (ინგლ. Anaheim) — ქალაქი კალიფორნიის შტატში (აშშ). მდებარეობს ორანჟის ოლქში ლოს-ანჯელესიდან სამხრეთით 45 კილომეტრში. 2006 წლის მონაცემებით მოსახლეობა შეადგენს 342 410 მცხოვრებს და რიცხვოვნობის მიხედვით კალიფორნიის შტატში მე-10, ხოლო აშშ-ში 56-ე ადგილს იკავებს. ქალაქი ცნობილია დასასვენებელი პარკებითა და ატრაქციონებით. 1955 წლის 17 ივლისს უშუალოდ უოლტ დისნეის ხელმძღვანელობით ანაჰაიმში გაიხსნა მსოფლიოში პირველი დისნეილენდი.
საქართველოს საფონდო ბირჟა

სს „საქართველოს საფონდო ბირჟა“ (სსბ) — საქართველოში მოქმედი ერთადერთი ლიცენზირებული საფონდო ბირჟა. სსბ დაფუძნდა 1999 წლის 12 იანვარს წამყვანი საბროკერო კომპანიების, კომერციული ბანკების, სადაზღვევო კომპანიებისა და საინვესტიციო ფონდების ინიციატივით. სსბ-ის წესები, პროცედურები და სისტემები შემუშავდა აშშ-ის საერთაშორისო განვითარების სააგენტოს (USAID) დახმარებით, წამყვანი ამერიკელი სპეციალისტების რეკომენდაციების საფუძველზე. 2000 წლის 14 იანვარს ფასიანი ქაღალდების ბაზრის სახელმწიფო მარეგულირებელმა ორგანომ განახორციელა სსბ-ის ლიცენზირება და იმავდროულად მიანიჭა მას საქართველოში პირველი თვითრეგულირებადი ორგანიზაციის სტატუსი. 2000 წლის 23 მარტიდან სსბ-ზე მიმდინარეობს რეგულარული საბირჟო ვაჭრობები. 2000 წლის 15 სექტემბერიდან არის ევრაზიის საფონდო ბირჟების ფედერაციის (FEAS) ნამდვილი წევრი. 2010 წლიდან სსბ-ზე სავაჭროდ დაშვებული 10 კომპანიის ჯამური საბაზრო კაპიტალიზაციის საფუძველზე იანგარიშება საქართველოს საფონდო ბირჟის GSX ინდექსი. 2013 წლის ბოლოს მდგომარეობით სსბ-ის საბაზრო კაპიტალიზაცია შეადგენს 1.9 მილიარდ ლარს (1.2 მილიარდ აშშ დოლარს). სსბ-ზე სავაჭროდ დაშვებულია 129 კომპანიის ფასიანი ქაღალდი, მათ შორის A და B ლისტინგის კატეგორიაში, შესაბამისად, „საქართველოს ბანკის“ და „ლიბერთი ბანკის“ აქციები. სსბ-ზე ფასიან ქაღალდებზე დადებული გარიგებების კლირინგსა და ანგარიშსწორებას ახორციელებს სს „საქართველოს ფასიანი ქაღალდების ცენტრალური დეპოზიტარი“. სს „საქართველოს ფასიანი ქაღალდების ცენტრალური დეპოზიტარი“ დაფუძნდა სს „საქართველოს საფონდო ბირჟის“ მიერ 1999 წლის 1 ნოემბერს. მისი ძირითადი ფუნქციებია: ა) გახსნას, ამოქმედოს და დახუროს ფასიანი ქაღალდების ანგარიშები; ბ) მიიღოს ფასიანი ქაღალდები და უზრუნველყოს მათი შენახვა; გ) განახორციელოს საბირჟო გარიგებების კლირინგი და ანგარიშსწორება; დ) უზრუნველყოს მის ნომინალურ მფლობელობაში არსებული ფასიანი ქაღალდების აღრიცხვის მთლიანობა და უსაფრთხოება; ე) განახორციელოს ფასიანი ქაღალდებზე დადებული გარიგებების ანგარიშსწორება და ფასიანი ქაღალდებთან დაკავშირებული სხვა ოპერაციები; სს „საქართველოს ფასიანი ქაღალდების ცენტრალურ დეპოზიტარზე“ მარეგულირებელი ორგანოს მიერ ლიცენზია გაიცა 2000 წლის 1 მარტს და, იმავდროულად მიანიჭა მას თვითრეგულირებადი ორგანიზაციის სტატუსი. მისი წესები, პროცედურები და სისტემები შემუშავდა აშშ-ის საერთაშორისო განვითარების სააგენტოს (USAID) დახმარებით, წამყვანი ამერიკელი სპეციალისტების რეკომენდაციების საფუძველზე. საქართველოს საფონდო ბირჟის ვებსაიტი ↑ დაარქივებული ასლი. დაარქივებულია ორიგინალიდან — 2006-09-23. ციტირების თარიღი: 2009-09-02.
აპანასის ტბა

აპანასის ტბა (ესპ. Lago De Apanás) — ხელოვნური წყალსაცავი ჩრდილოეთ ნიკარაგუაში. იგი შეიქმნა მდინარე რიო-ტუმაზე კაშხლის აშენებით, ხინოტეპეში. წყალსაცავის ფართობია 51 კმ². აპანასის წყალსაცავი არის ნიკარაგუის ეროვნული ჰიდროენერგიის უდიდესი წყარო ასტურიას ჰიდროელექტროსადგურისთვის. აპანასის ტბა — სტატია ენციკლოპედია ბრიტანიკიდან (ინგლისური)
სან-ხუანი (ნიკარაგუის მდინარე)

სან-ხუანი – მდინარე ნიკარაგუაში. მისი სიგრძე 192.06 კმ-ია. სათავეს იღებს ნიკარაგუის ტბიდან, მიედინება სამხრეთ-აღმოსავლეთით და ჩაედინება კარიბის ზღვაში. დიდი ნაწილი სახელმწიფო საზღვრისა ნიკარაგუასა და კოსტა-რიკას შორის გადის მიდნარის მარჯვენა ნაპირზე. XIX საუკუნეში ნიკარაგუის არხის გაყვანის შემთხვევაში სამდინარო გზას სან-ხუანზე უნდა გაევლო. პროექტის იდეა ვერ განხორციელდა, მაგრამ უკანასკნელი ათწლეულის განმავლობაში პანამის არხის აშენებამდე მდინარე სან-ხუანი გამოიყენებოდა ატლანტის ოკეანიდან წყნარ ოკეანეში მოსახვედრად. სწორედ ამ გზით გადაჰყავდათ აფრიკელი მონები. კალიფორნიის ოქროს ცხელების დროს უამრავი ადამიანი ჩადიოდა კალიფორნიაში ოქროს მოსაპოვებლად. ათი ათასობით ადამიანი ჩადიოდა ორთქლმავალი გემებით სატრანზიტო გამცილებელი კომპანიის საშუალებით. ამ ორთქლმავლებმა გაჭრეს პირველი გზა მდინარეზე. უამრავი აფრო-ნიკარაგუელები (ნიკარაგუელები აფრიკული წარმოშობით) სწორედ ამ გემებიდან გაქცეული მონები იყვნენ. მდინარე სან-ხუანი არის მტკნარი წყლის ზვიგენების და ზღვის არაერთი ბინადრის ადგილსამყოფელი. სან-ხუანი, იუნესკოს მონაცემები
რიო-კოკო

რიო კოკო, რომლის უწინდელი სახელი იყო რიო საგოვია, არის მდინარე სამხრეთ ჰონდურასსა და ჩრდილოეთ ნიკარაგუაში. მოსკიტო ინდიელებისთვის, რომლებიც სახლობენ მდინარის გასწვრივ, რიო კოკოს უწოდებენ უანკი ან უანკების მდინარეს. მდინარე სათავეს იღებს სან მარკოს დე კოლონის მთებში, ჰონდურასში და 750 კმ-ის სიგრძის კალაპოტის გავლის შემდეგ ჩაედინება კარიბის ზღვაში. მდინარის შუა და ქვემო წელი ემთხვევა ნიკარაგუისა და ჰინდურასის სახელმწიფო საზღვარს. 2007 წლის 7 სექტემბერს რიო კოკო 11 მტრით გადმოვიდა კალაპოტიდან. ორი დღის შემდეგ ქარიშხალმა ფელიქის გამო მდინარის ხეობაში მეწყერი ჩამოწვა. ენციკლოპედია „ბრიტანიკა“
კოენი (მდინარე)

კოენი — მდინარე ნიკარაგუისა და კოსტა-რიკის ტერიტორიაზე.